**SZÉCHENYI TERV PLUSZ – Helyi gazdaságfejlesztés**

**Helyi Gazdaságfejlesztés**

A projekt azonosítószáma: **TOP\_PLUSZ-1.1.1-21-TL1-2024-00014**

A kedvezményezett neve**: Tolna Város Önkormányzata**

**A projekt címe: Iparterület infrastruktúra fejlesztése**

A vissza nem térítendő támogatás összege:**300 000 000** Ft                                                        mértéke: **100 %**

**A projekt leírása:**a támogatásból Tolna város iparterületének infrastrukturális fejlesztése valósul meg.

A fejlesztés elsődleges célja az iparterület elérhetőségét megteremtő vagy erősítő utak felújítása, fejlesztése, átépítése vagy megerősítése, valamint a közvilágítás kiépítése és a még hiányzó közszolgáltatások infrastrukturális hátterének biztosítása, a meglévő kapacitások és szolgáltatások minőségi fejlesztése, új szolgáltatás biztosítása a még szükséges infrastrukturális háttér kiépítésével (szennyvíz, ivóvíz szolgáltatás kiépítése).

Tolna Város Önkormányzat területén meglévő, fejlesztendő iparterület egyes részein hiányzik az alapvető közszolgáltatások infrastrukturális háttere (ivóvíz, szennyvíz hálózat nincs kiépítve), valamint a terület elérhetősége jelentősen leromlott vegyes kiépítettségű úthálózaton megoldott, melynek felújítása elengedhetetlen. A területen szükséges még a biztonságos közlekedéshez nélkülözhetetlen közvilágítás kiépítése is, melyen belül a tervezett fejlesztés során megújuló energiát hasznosító technológia is alkalmazásra kerül, névleg a hivatásforgalmú kerékpárút mellett kiépítendő napelemes kandeláberekkel biztosított közvilágítás formájában.

A tervezett fejlesztéssel a területen számos vállalkozás számára új szolgáltatásként fogjuk tudni biztosítani a szennyvíz és ivóvíz szolgáltatást. Ezen túl a projektben a terület elérhetőségének fejlesztése valósul meg a jelentősen leromlott vegyes kiépítettségű úthálózat felújításával, szilárd burkolatú utak és az utakhoz tartozó csapadékvíz elvezetők kiépítésével, valamint a közvilágítás kiépítése. A projektben 1160 méter szennyvíz, 950 méter ivóvíz hálózat épül, továbbá 1930 méteren közvilágítás, 503 méteren út és 570 méteren csapadékvíz elvezető épül.

Várható befejezése: **2026. 12. 31.**